Komisijos nuomonė pagal EB sutarties 251 straipsnio 2 dalies trečios pastraipos c punktą dėl Europos Parlamento padarytų pakeitimų Tarybos priimtoje bendrojoje pozicijoje dėl Europos parlamento ir Tarybos reglamento dėl kvapiųjų medžiagų ir tam tikrų kitų aromatinių savybių turinčių maisto ingredientų naudojimo maisto produktuose ir ant jų ir iš dalies keičiantis Tarybos reglamentą (EEB) Nr. 1576/89, Tarybos reglamentą (EEB) Nr. 1601/91, Reglamentą (EB) Nr. 2232/96 ir Direktyvą 2000/13/EB pasiūlymo iš dalies keičianti(s) Komisijos pasiūlymą pagal EB sutarties 250 straipsnio 2 dalį /* KOM/2008/0606 galutinis - COD 2006/0147 */





[pic] | EUROPOS BENDRIJŲ KOMISIJA | Briuselis, 16.10.2008 KOM(2008) 606 galutinis 2006/0147 (COD) KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą dėl Europos Parlamento padarytų pakeitimų Tarybos priimtoje bendrojoje pozicijoje dėl EUROPOS PARLAMENTO IR TARYBOS REGLAMENTO dėl kvapiųjų medžiagų ir tam tikrų kitų aromatinių savybių turinčių maisto ingredientų naudojimo maisto produktuose ir ant jų ir iš dalies keičiantis Tarybos reglamentą (EEB) Nr. 1576/89, Tarybos reglamentą (EEB) Nr. 1601/91, Reglamentą (EB) Nr. 2232/96 ir Direktyvą 2000/13/EB pasiūlymo IŠ DALIES KEIČIANTI(S) KOMISIJOS PASIŪLYMĄ pagal EB sutarties 250 straipsnio 2 dalį 2006/0147 (COD) KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą dėl Europos Parlamento padarytų pakeitimų Tarybos priimtoje bendrojoje pozicijoje dėl EUROPOS PARLAMENTO IR TARYBOS REGLAMENTO dėl kvapiųjų medžiagų ir tam tikrų kitų aromatinių savybių turinčių maisto ingredientų naudojimo maisto produktuose ir ant jų ir iš dalies keičiantis Tarybos reglamentą (EEB) Nr. 1576/89, Tarybos reglamentą (EEB) Nr. 1601/91, Reglamentą (EB) Nr. 2232/96 ir Direktyvą 2000/13/EB pasiūlymo 1. Įžanga EB sutarties 251 straipsnio 2 dalies trečios pastraipos c punkte numatyta, kad Komisija turi pateikti nuomonę dėl Europos Parlamento per antrąjį svarstymą pasiūlytų pakeitimų. Komisija šiame dokumente išdėsto savo nuomonę dėl Parlamento siūlomų pakeitimų. 2. Pagrindiniai faktai Europos Parlamentui ir Tarybai pasiūlymas perduotas (dokumentas COM(2006)0427 galutinis – 2006/0147(COD): | 2006 m. liepos 28 d. | Europos ekonomikos ir socialinių reikalų komiteto nuomonė pateikta: | 2007 m. balandžio 25 d. | Po pirmojo svarstymo Europos Parlamento nuomonė pateikta: | 2007 m. liepos 10 d. | Iš dalies pakeisto pasiūlymo perdavimo data: | 2007 m. spalio 24 d. | Politinio susitarimo data: | 2007 m. gruodžio 17 d. | Bendroji pozicija priimta: | 2008 m. kovo 10 d. | Europos Parlamento nuomonės pateikimo data (antrasis svarstymas): | 2008 m. liepos 8 d. | 3. Pasiūlymo tikslas Tarybos direktyvoje 88/388/EEB nustatyta kvapiųjų medžiagų apibrėžtis, bendros jų naudojimo taisyklės, ženklinimo reikalavimai ir didžiausi leistini medžiagų, galinčių kelti grėsmę žmonių sveikatai, kiekiai. Joje nustatoma, kad su kvapiosiomis medžiagomis susijusiuose Bendrijos teisės aktuose pirmiausia turi būti atsižvelgiama į žmonių sveikatai taikomus reikalavimus. Direktyvą reikia iš esmės pakeisti taip, kad joje būtų atsižvelgiama į kvapiųjų medžiagų srities technologijų ir mokslo pažangą. Be to, priėmus Reglamentą (EB) Nr. 178/2002, nustatantį maisto teisės bendruosius principus ir reikalavimus, įsteigiantį Europos maisto saugos tarnybą (EMST) ir nustatantį su maisto saugos klausimais susijusias procedūras, tam tikras nuostatas reikia su juo suderinti ir nustatyti tam tikras naujas nuostatas. Siekiant aiškumo ir veiksmingumo, Direktyva 88/388/EEB keičiama šiuo pasiūlymu. Pagrindiniai tikslai: - patikslinti kvapiąsias medžiagas reglamentuojančių teisės aktų taikymo sritį, - atnaujinti ir pritaikyti galiojančius kvapiąsias medžiagas reglamentuojančius teisės aktus atsižvelgiant į technologijų ir mokslo raidą, - nustatyti aiškias vertinimo ir leidimų suteikimo procedūras; - geriau informuoti vartotojus apie natūralių kvapiųjų medžiagų naudojimą, - atsižvelgti į Reglamento (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių, reikalavimus. Siūlomas Reglamentas dėl kvapniųjų medžiagų yra maistą gerinančių medžiagų pasiūlymų paketo dalis. Šis pasiūlymų paketas susijęs su maisto priedais, maisto fermentais ir kvapniosiomis medžiagomis. Juo prisidedama prie Komisijos teisės aktų paprastinimo programos, užtikrinama ne tik susijusių sričių darna, bet ir šių trijų susijusių sričių nuoseklumas. Papildomu ketvirtuoju paketo pasiūlymu bus sukurta viena bendra leidimų suteikimo procedūra, skirta šioms medžiagoms vertinti ir tvirtinti. 4. Komisijos nuomonė dėl Europos Parlamento pakeitimų - Europos Parlamentas antruoju svarstymu priėmė konsoliduotą tekstą, į kurį įtraukti Bendrosios pozicijos tekste padaryti pakeitimai. Tekstas yra Tarybos, Europos Parlamento ir Komisijos derybų rezultatas. Pakeitimai yra iš esmės techniniai, atitinka pagrindinius pirminio pasiūlymo principus ir suteikia jiems didesnio svorio. Ypač svarbūs yra pakeitimai, pagal kuriuos bus netaikomi tam tikri teisės aktų aspektai, jeigu į maisto produktus įdėta tik prieskoninių augalų ir prieskonių. Kiti pateikimai susiję su pasiūlyto Reglamento dėl maisto priedų ir Reglamento (EB) Nr. 1829/2003 dėl genetiškai modifikuoto maisto ir pašarų sąveikos patikslinimu bei didesnio teisinio aiškumo kvapniųjų medžiagų gamintojams ir naudotojams suteikimu, pratęsiant Bendrijos kvapniųjų medžiagų sąrašo priėmimo terminą. Kitais pakeitimais suteikiama didesnio svorio atsargumo principui ir tiksliau paaiškinamas principas neklaidinti vartotojo. Spiritinių gėrimų Reglamentą (EEB) Nr. 1576/89 pakeitus naujuoju Reglamentu (EB) Nr. 110/2008, buvo papildomai padaryta keletas techninio pobūdžio pakeitimų. - Komisija sutinka su visais Parlamento priimtais pakeitimais. Antrojo svarstymo Europos Parlamente rezultatai buvo labai geri. 5. Išvada Atsižvelgdama į EB sutarties 250 straipsnio 2 dalį, Komisija iš dalies keičia pasiūlymą taip, kaip pirmiau išdėstyta.